VfL Frohnlach - Wikipedia

# VfL Frohnlach

### vanuit Wikipedia, die vrye ensiklopedie.

VfL Frohnlach
Volledige naam | Verein für Leibesübungen Frohnlach 1919 e.V.
Bynaam |
Stigtingsdatum | 1919
Tuisveld | Willi Schillig-stadion, Ebersdorf bei Coburg
Kapasiteit | 5 000
Kompetisie | Oberliga Beiere

Die Willi Schillig-stadion, Ebersdorf bei Coburg
Die hoofingang na die stadion

VfL Frohnlach is ‘n sportklub uit Ebersdorf bei Coburg in die deelstaat Beiere in Duitsland, veral bekend vir sy sokkerafdeling. Benewens sokker het die klub ook ‘n vlugbalafdeling. Frohnlach is ‘n dorpsdeel van Ebersdorf bei Coburg.

## [wysig] Geskiedenis

Die klub is in 1919 gestig as SC Arminia Frohnlach. In 1925 is daar met Turnverein Frohnlach saamgesmelt waarna die huidige naam die eerste keer aangeneem is. Die klub is in 1933 deur die Nazi’s ontbind as ‘n arbeidersvereniging en eers weer in 1945 herstig as TV Frohnlach. Die klub is egter kort daarna deur die Geallieerdes ontbind en later daardie jaar weer opgerig as Allgemeine Sportvereinigung Frohnlach. In 1948 is die huidige naam weer aangeneem.

Frohnlach het in die laat 1970’s begin opgang maak nadat die nyweraar Willi Schillig as hoofborg en president op die toneel verskyn het. Tussen 1978 en 1980 is die klub drie seisoene in ‘n ry gepromoveer en in 1980 is die hoofrondte van die DFB-Pokal gehaal.

## [wysig] Stadion

Die klub se tuisveld was oorspronklik bekend as die Sportplatz am Wirtsteich, maar na die oprigting van die hoofpawiljoen in 1980 is die veld herdoop as die Waldstadion am Wirtsteich. Die veld is weer in die 2006/07-seisoen herdoop en staan nou bekend as die Willi Schillig-stadion.

Duitsland se grootste strandsokkertoernooi vind jaarliks op die B-veld plaas.

## [wysig] Onlangse ligaposisionering

- 1978-79 (V) Landesliga Noord 1ste
- 1979-80 (IV) Amateurliga Noord 1ste
- 1980-81 (III) Oberliga Beiere 6de
- 1981-82 (III) Oberliga Beiere 11de
- 1982-83 (III) Oberliga Beiere 12de
- 1983-84 (III) Oberliga Beiere 9de
- 1984-85 (III) Oberliga Beiere 7de
- 1985-86 (III) Oberliga Beiere 10de
- 1986-87 (III) Oberliga Beiere 9de
- 1987-88 (III) Oberliga Beiere 5de
- 1988-89 (III) Oberliga Beiere 11de
- 1989-90 (III) Oberliga Beiere 16de
- 1990-91 (IV) Landesliga Noord 2de
- 1991-92 (IV) Landesliga Noord 1ste
- 1992-93 (III) Oberliga Beiere 15de

- 1993-94 (V) Landesliga Noord 3de
- 1994-95 (IV) Oberliga Beiere 4de
- 1995-96 (IV) Oberliga Beiere 13de
- 1996-97 (IV) Oberliga Beiere 4de
- 1997-98 (IV) Oberliga Beiere 8ste
- 1998-99 (IV) Oberliga Beiere 18de
- 1999-00 (V) Landesliga Noord 3de
- 2000-01 (V) Landesliga Noord 3de
- 2001-02 (V) Landesliga Noord 2de
- 2002-03 (V) Landesliga Noord 3de
- 2003-04 (V) Landesliga Noord 1ste
- 2004-05 (V) Oberliga Beiere 13de
- 2005-06 (IV) Oberliga Beiere 10de
- 2006-07 (IV) Oberliga Beiere 16de
- 2007-08 (V) Landesliga Noord

## [wysig] Eksterne skakels

- Amptelike klubblad

Oberliga Beiere 2006/07-seisoen
1. FC Bad Kötzting - 1.FC Neurenberg II - SpVgg Weiden - 1. SC Feucht - SpVgg Bayreuth - FC Ismaning - FC Memmingen - SSV Jahn Regensburg - SC Fürstenfeldbruck - SV Heimstetten - SpVgg Greuther Fürth II - SpVgg Unterhaching II - TSV Aindling - TSV Großbardorf - VfL Frohnlach - SV Wacker Burghausen II - Würzburger FV - SpVgg Beiere Hof - 1. FC Eintracht Bamberg

Ontsluit van "http://af.wikipedia.org../../../v/f/l/VfL_Frohnlach_c1d2.html"

Kategorie: Duitse sokkerklubs

##### Views

- Artikel
- Bespreking
- Huidige wysiging

##### Soek

##### Ander tale

- Deutsch